Hobusetõug
Hobusetõug on lai mõiste, mis enamasti viitab hobuste rühmale, mille isendid erinevad välimuse, iseloomu, käitumise ja muude omaduste poolest teistest hobustest ja annavad muutumatult neid omadusi edasi oma järglastele. Seda terminit kasutatakse enamasti seoses selektiivselt aretatud koduhobustega. Aga ka inimese sekkumiseta on arenenud hobuste populatsioone, näiteks Ameerika mustang, loetakse hobusetõuks. Hobusetõuge on võimalik jagada temperamendi järgi kolme kategooriasse: kuumaverelised hobused soojaverelised hobused külmaverelised hobused Enamikul aretatud hobusetõugudel on oma otstarve või oskus. Näiteks on traavlid ja Inglise täisverelised aretatud suurte kiiruste saavutamiseks võidusõidul ja raskeveohobused selleks, et tõmmata raskeid koormaid. Osa tõugudest on tekkinud teiste hobusetõugude ristamisel, samas kui mõni tõug on arenenud ühest ainsast esiisast nagu Morgan ja Tennessee kõnnihobune.